משנת 1868 עד 1871 נולדו להם שלושה ילדים; שני בנים ובת. בשנת 1873 היא פתחה בית ספר לציור לנשים, אותו הפעילה כמעט עד מותה. בין תלמידיה היו מריה טיליפול-קיסטלר (1884–1963) ווילהלמינה רדליך (1869–1954).
דמות ספרותית.
בגיל שבע עשרה התנדבה אנה לרדת במורד קיר סלע כדי להסיר קן נשר. במאה ה-19 זה היה נוהג מקובל למנוע מנשרים לתקוף את עדרי הצאן המקומיים. בשנה שקדמה לה, ניסיון דומה כמעט הסתיים בטרגדיה של המטפסים, כך שלא ניתן היה למצוא מתנדבים אחרים. היא הצליחה לתפוס את הנשר, להכניס אותו לתרמיל שלה ולעלות חזרה בשלום, אם כי מאוחר יותר נאמר כי היא הותקפה על ידי נשר מבוגר במהלך הטיפוס.
בשנת 1863 תואר אירוע זה על ידי לודוויג סטאוב בסיפור ובשנת 1873, הוא תואר ברומן מאת וילהלהמין פון הילרן בשם Die Geier-Wally ("נערת הנשרים") הסופרת התוודעה לאנה ולבעלה באינסברוק והחליטה לספר את סיפורה בסגנון דרמטי, שייקספירי. היא מכנה את הגיבורה שלה וואלי, וממחיזה את הקונפליקטים שלה עם אביה ויוצר מעין מסכת פמיניסטית.
בשנת 1892 הותאם הסיפור לאופרה: לה וואלי מאת אלפרדו קטלאני. הוא צולם גם מספר רב של פעמים לקולנוע.
Issues (אלבום של קורן)
Issues (בתרגום חופשי: נושאים) הוא האלבום הרביעי של להקת הנו-מטאל קורן. האלבום יצא לאור בשנת 1999, שנה לאחר אלבומם Follow the Leader.
הפקה.
האלבום הוא אחד המצליחים ביותר של קורן, עם מכירות של 575,000 עותקים בששת הימים הראשונים ליציאתו ודורג במקום הראשון במצעד המכירות השבועיות האמריקאי. לפי MRC Data, האלבום מכר לפחות 3,047,076 עותקים רק בארצות הברית.
הסגנון ב-Issues שונה לחלוטין והזכיר יותר את אלבומה הראשון של הלהקה. הראפ וההיפ הופ נעלמו, ושירתו של ג'ונתן דייוויס חזרה להיות טעונה ברגש. כמו כן האלבום הכיל בתוכו אווירה קודרת.
לאחר שחרורו של האלבום, יצאה הלהקה לסיבוב ההופעות המצליח ביותר שלה – "Sick And Twisted Tour". לרוע המזל, מתופף הלהקה דייוויד סילווריה נפצע בשורש כף היד, והלהקה נאלצה לבטל חלק מהופעותיה. כתוצאה מכך, מתופף להקת פיית' נו מור, מייק בורדין, החליף את סילווריה עד שהחלים.
באמצע שנת 2000 יצאה הלהקה להפסקה זמנית אחרי 7 שנים רצופות של פעילות. בתחילת שנת 2002 חזרה הלהקה להופיע.
אבנר ישר
אבנר ישר (נולד ב-13 ביוני 1956) הוא אדריכל ישראלי והבעלים של משרד ישר אדריכלים.
ביוגרפיה.
משפחה ולימודים.
אבנר הוא בנם של רמה סמסונוב, זמרת אופרה, מורה בבית הספר "בית צבי" ובעלת התואר "יקירת העיר תל אביב", והאדריכל יצחק ישר, זוכה פרסי רוקח ורכטר, אשר תכנן בניינים רבים בישראל כדוגמת "מוזיאון תל אביב", מגדל "מקסיקו" באוניברסיטת תל אביב, מגדלי דוד וקניון "דיזנגוף סנטר".
בסוף שנות ה-70 החל אבנר ללמוד באוניברסיטת תל אביב פסיכולוגיה ופילוסופיה. טרם סיים את לימודי התואר, בחר יישר לשנות את תחום לימודיו ובשנת 1980 החל ללמוד אדריכלות באקדמיית בצלאל בירושלים. לאחר ארבע שנים המשיך ללימודים בטכניון בחיפה, שם סיים את לימודיו בשנת 1986. כבר במהלך שנות לימודיו, החל אבנר לעבוד עם אביו במשרדו.
כאדריכל.
החל משנת 1997 אבנר ישר הוא האדריכל הראשי ובעליו של משרד "ישר אדריכלים". כיום מונה המשרד כ-87 עובדים, ביניהם 76 אדריכלים וחמישה שותפים.
בשנת 2002 אושרה התוכנית של שכונת פארק צמרת בתל אביב אותה תכנן משרדו של אבנר ישר. בשכונה זו תכנן אבנר גם ארבעה בניינים רבי קומות: One Tower, W Tower, W Prime ומגדל ROM הגבוה בשכונה.
בשנת 2009, זכה ישר בתחרות לתכנון בניין הרשות לפיתוח המטרופולין של העיר היידראבאד שבהודו, לאחר שגבר על כ-10 משרדים הודים ובינלאומיים כאחד. אל גמר התחרות הגיעו כ-4 משרדים, מהם נבחר הפרויקט של ישר.
בשנת 2011, היה אבנר לאדריכל הישראלי הראשון אשר שניים מהבניינים שבתכנונו נכללו בתחרות הבינ"ל לגורדי שחקים - CTBUH
בשנת 2017, לאחר תכנון פרויקטים משותפים כגון מגדלי תוצרת הארץ (TOHA) בתל אביב ו"ביי 51" בחיפה, הקים אבנר משרד משותף עם האדריכל והמעצב הישראלי-לונדוני רון ארד בשם"AradYashar"
בשנת 2018 זכה משרדו של אבנר בשני פרסים ראשונים בטקס מצוינות ב"ענף הבניה והתשתיות": בקטגוריית "מתחם מגורים יוקרתי" לפרויקט שוק בצלאל בתל אביב, ובקטגוריית "בנייני משרדים" לפרויקט "בית ויתניה-פדקו בהרצליה".
בשנת 2021, בניין ToHA שתוכנן על ידי רון ארד ואבנר ישרזכה בפרס "בניין המשרדים הטוב בעולם" (Best Tall Office Building), וכן בפרס "גורד השחקים הטוב ביותר במזרח התיכון ואפריקה" (Best Tall Building Middle East and Africa), במסגרת התחרות השנתית של ארגון CTBUH (Council on Tall Buildings and Urban Habitat)
תפיסה אדריכלית.
במהלך 20 השנים האחרונות קורא אבנר לציפוף ערים בישראל. בנוסף טוען אבנר כי גידול האוכלוסייה המואץ דורש חשיבה חדשה ומתעדכנת על התפתחות הערים העתידיות בישראל. בשנים אלו מתאפיינים גם הפרויקטים שבתכנונו בבנייה עירונית מרובה, ובה גם בינוי של גורדי שחקים ופרויקטים של עירוב שימושים. במסגרת תפיסתו האדריכלית הוגדר אבנר כדמות בולטת בהשפעתה על נוף המגדלים של תל אביב.
בשנת 2014 לימד אבנר בפקולטה לאדריכלות באוניברסיטת ת"א. באותה שנה פרסם אבנר מחקר על העיר תל אביב הבוחן את הרצף העירוני בין חלקי העיר. במחקר זה הציע אבנר ליצור צירים ראשיים בעיר אשר יישאו שם אחד, כמו גם לבנות גשרים נוספים מעל לנתיבי איילון אשר יחברו את חלקי העיר המנותקים ממזרח ומערב. .
כחלק מתפיסתו האדריכלית של עירוב שימושים עירוני - תכנן את: מגדל רוטשילד 1, מגדלי "דה וינצ'י", ומגדלי "סומייל" בתל אביב, מגדל דאבליו, דאבליו פריים ורום בשכונת פארק צמרת, וכן את מגדלי הבורסה ליהלומים בעיר רמת-גן, ביניהם מגדל 120 המתוכנן להיות גורד השחקים הגבוה ביותר בישראל, ובין הגבוהים בעולם, בן 120 קומות (ובאורך של כחצי קילומטר) כמו כן תכנן ישר מספר רב של מתחמים וביניהם: מתחם השוק הסיטונאי, מתחם שוק בצלאל ומתחם שוק העלייה בתל אביב. ישר פיתח גם תוכנית אב בעלת אופי של עירוב שימושים למתחם "יוספטל" בחולון ותוכנית פינוי בינוי בפינת הרחובות דפנה וארלוזורוב שבתל אביב.
בשנת 2017 פורסמה הרצאה שהעביר אבנר בבצלאל - "מגדלי מגורים כיציאה ממשבר" - בספר "חולמים על הבית – משבר הדיור המתמשך והבנייה לגובה בישראל" בעריכת יהושע גוטמן ובהוצאת רסלינג.
חיים אישיים.
בשנת 1983 נישא לראשונה ישר למיכל בהיר ולהם שלושה ילדים. בשנת 1998 התגרשו.
בשנת 2010 התחתן ישר עם השחקנית והבמאית רונית אלקבץ , ובשנת 2012 נולדו להם תאומים. בשנת 2016, התאלמן ישר מאשתו, לאחר מלחמה ממושכת במחלת הסרטן.
בשנת 2020 נישא ישר, לאדריכלית עדי עיני ישר, ובשנת 2021 נולד להם בן. הזוג מתגורר בתל אביב.
פעילות חברתית ותרומה לקהילה.
בשנת 2013, לאחר מות אביו, יזם אבנר את פרויקט "סדנת ישר" וכן את פרס "יצחק ישר" בשיתוף עם המחלקה לאדריכלות באוניברסיטת תל אביב. פרס ישר, הוא פרס כספי המוענק לבוגר/ת החוג לאדריכלות אשר הצטיין/נה בתכנון פרויקט הגמר שלו/ה.
בשנת 2017, לאחר מותה של אשתו רונית אלקבץ, יזם אבנר בשיתוף עם שלומי אלקבץ (אחיה של רונית) את מלגת "ללא פחד" על שם רונית. מלגה זו אשר נתמכת גם במכללת ספיר וכן גופי קולנוע נוספים מעניקה מימון כספי ליוצרים נועזים בתחום הקולנוע.
בשנת 2019 הושלמה בנייתו של מרכז התמיכה בחולי סרטן ע"ש מוטי זיסר בעיר פתח תקווה אשר תוכננה על ידי ישר. המרכז כולו תוכנן ובנייתו לוותה במשך עשור בהתנדבותו המלאה של ישר.
צחיח אבן ח'וזיימה
צחיח אבן ח'וזיימה (בערבית: صحيح ابن خزيمة) הוא אוסף של חדית' שאוגד ונערך על ידי האימאם אבן ח'וזיימה . הספר נחשב לאחד הספרים המאומתים ביותר בתחום החדית' עבור המוסלמים הסונים.
אופל 5/12 PS
אופל 5/12 PS (בגרמנית: Opel 5/12 PS, קרוי גם: Puppchen) היא מכונית סלון בתצורות: דגם סגור, דגם לנדולט ודגם קבריולה, מתוצרת יצרנית הרכב הגרמנית אופל (בגרמנית: Adam Opel AG) אשר יוצרה בין השנים 1911–1920.
בית הספר למוסיקה בקריה האקדמית אונו
בית הספר למוסיקה בקריה האקדמית אונו הוא אחד ממוסדות החינוך הפועלים בישראל ללימודים והכשרה גבוהה במוזיקה, מהווה חלק מהקריה האקדמית אונו ומעניק את התואר הראשון הבין לאומי - .B.Mus.- מוזיקה רב תחומית.
בית הספר מכשיר מוזיקאים בתחומי הביצוע, היצירה, הטכנולוגיה והמחקר – תוך התמחות בנגינה, הלחנה, עיבוד, חינוך מוזיקלי, הפקה מוזיקלית ומוזיקולוגיה.
דיקן בית הספר למוסיקה בהקמתו היה פרופ' נעם שריף, שגם הוביל תוכנית לימודי ניצוח סימפוני בבית הספר. דיקן בית הספר כיום הוא פרופ' יהודה סומר כהן.
היסטוריה.
בשנת 2012 התאחדה מכללת הד למוסיקה עכשווית עם הקריה האקדמית אונו, ונהייתה לבית הספר למוסיקה של הקריה האקדמית אונו.
מכללת הד נוסדה על ידי המנצח והמעבד יהודה כהן בשנת 1988 ביהוד, ועברה בשנת 1998 לדרום תל אביב.
בית הספר קיבל את אישור המועצה להשכלה גבוהה להעניק תואר ראשון במוזיקה רב תחומית .B.Mus לבוגרי תוכנית לימודי המוזיקה המלאה.
החל משנת הלימודים 2015 הלימודים מתקיימים במבנה חדש בתוך הקריה האקדמית אונו. המבנה, שמיועד לכ-500 סטודנטים, מכיל חדרי הקלטה ובקרה, חדרי חזרות, מעבדות עריכה, מתחם טכני, כיתות לימוד, אודיטוריום רב-תכליתי ואולם מופעים. שטחו הבנוי הוא כ-2,700 מטרים רבועים.
בין הבוגרים ניתן למנות את יונתן פריג', טל גורדון, שיר ביטון, איתמר גרוס, עודד סנדטש, רון פרץ ועוד.
הלימודים בבית הספר.